**Foto og grafikk 2**

**Hovedområder i faget.**

**Foto og grafiske uttrykk:**

* bruke og vurdere komposisjon og visuelle virkemiddel i arbeid med foto og grafikk for å skape egne kunstneriske uttrykk
* bruke og vurdere sammenhengen mellom tekst, skrift og bilde
* bruke analoge og digitale medium i visuell kommunikasjon og dokumentere eigen prosess fram til et produkt
* utvikle og drøfte ideer og design relaterte til ulike tema og kontekster og vurdere resultatet
* uttrykke budskap gjennom enkeltbilder og serier i visuelt arbeid
* tilpasse og presentere eget arbeid til egne digitale plattformer og utstillingslokale

**Teknikk og materiale:**

* vurdere sammenhengen mellom materiale, teknikk og grafiske virkemiddel for å framheve budskapet i eget uttrykk
* utforske og bruke ulike fotografiske teknikker i arbeid med ulike visuelle uttrykk
* bruke riktige tekniske løsninger i arbeid med grafisk design og layout for trykk
* gjøre greie for retningslinjer for helse, miljø og sikkerhet knyttet til arbeid med materiale, verktøy og utstyr

**Foto og grafiske uttrykk i det offentlige rom:**

* forklare og bruke modeller i analyse og vurdering av egne og andre sitt arbeid med grafiske kunstuttrykk, ulike fotografiske uttrykk og grafiske designprodukt
* drøfte visuelle uttrykk knyttet til ulike kontekster og målgrupper
* gjøre greie for foto og grafiske uttrykk i et etisk perspektiv
* beskrive arbeidet til sentrale og aktuelle grafikere, fotografer, illustratører og grafiske designere og plassere de i et historisk og samtidig perspektiv
* gjøre greie for lov om opphavsrett og etiske regler om personvern og følge de

**Faget på Edvard Munch videregående skole**

 Faget bygger på Foto og grafikk 1, og er en videreføring der du får større teknisk innsikt og går i dybden og blir videre kjent med flere teknikker og medium. Det legges vekt på at du utvikler ditt eget uttrykk. Foto og grafikk 2 gir deg spennende utfordringer innen flere fagområder og genre. Elevgruppens interesser vil være førende for hva slags store prosjekter som gjennomføres fra år til år: Om det er arbeid mot en felles utstilling, eksterne oppdrag eller annet. Dette året inneholder også billedanalyse på et høyere nivå, i tillegg til relevant uttrykkshistorie.

**Motivasjon for å velge faget**

* Interesse for å jobbe med grafiske trykkeprosesser
* Liker å jobbe med Adobeprogrammene på Mac
* Glad i å fotografere
* Interessert i foto som visuelt virkemiddel i ulike sammenhenger

**Hva kan faget brukes til i fremtidige yrkesvalg?**

* Passer for alle som vil jobbe problemløsende og kreativt i fremtidige yrker
* Designutdanning
* kunstutdanning
* fotografyrket
* Utdanning innen reklame
* Eller for deg som vil ha et kreativt fag på vitnemålet.

**Hvilke elever kan velge faget på Edvard Munch videregående skole**Vg2 og Vg3 studiespesialisering og Vg2 og Vg3 KDA-elever